cyanic-selkie/wikianc huggingface dataset:
ვახტანგ ჩიქოვანი
დაკრძალულია ჩერკასის  ოლქის სვენიგოროდის რაიონის სოფელ ვოდიანიკში. საფლავზე აღმართულია ობელისკი. სოფელ იაბლონევკას მიმდებარე ტერიტორიაზე, სადაც გაიმართა ბრძოლები, აღმართულია სტელა გმირის სურათით. ქალაქ ჩერკასის პიონერთა სასახლეზე აღმართული იყო მემორიალური დაფა. ქალაქ ჩერკასში და დასახლება სტებლევში გმირის სახელს ატარებენ ქუჩები. ვახტანგ ჩიქოვანის სახელს ატარებდა ასევე თბილისის რკინიგზის I სკოლის პიონერთა დანაყოფი.
სქოლიო
კატეგორია:დაბადებული 2 აგვისტო კატეგორია:დაბადებული 1919 კატეგორია:გარდაცვლილი 1 მარტი კატეგორია:გარდაცვლილი 1944 კატეგორია:საბჭოთა კავშირის გმირები საქართველოდან კატეგორია:ლენინის ორდენის კავალრები კატეგორია:წითელი დროშის ორდენის კავალრები კატეგორია:სამამულო ომის II ხარისხის ორდენის კავალრები კატეგორია:წითელი ვარსკვლავის ორდენის კავალრები
ნიკოლოზ ცქიტიშვილი
ნიკოლოზ ცქიტიშვილი (დ. 14 აპრილი, 1983, თბილისი, საქართველო) — ქართველი კალათბურთელი. საქართველოს ეროვნული საკალათბურთო ნაკრების წევრი. ამჟამად არის თავისუფალი აგენტი. 2002 წელს NBA-ს დრაფტზე პირველ რაუნდში, მე-5 ნომრად აყვანილი იქნა „დენვერ ნაგეტსის“ მიერ. ცქიტიშვილი NBA-ში 2006 წლამდე დარჩა.
რესურსები ინტერნეტში
კატეგორია:ქართველი კალათბურთელები კატეგორია:დაბადებული 1983 კატეგორია:დაბადებული 14 აპრილი
ზაალ ქიქოძე
ზაალ ქიქოძე (დ. 26 ოქტომბერი, 1948, თბილისი — გ. 16 ივლისი, 2005, უშბა) — ქართველი საზოგადო მოღვაწე, არქეოლოგი, ლექტორი, მთამსვლელი.
ადრეული წლები
მინი|ახალგაზრდა ზაალ ქიქოძე მუცოში (ხევსურეთი) ზაალ ქიქოძე დაიბადა 1948 წლის 26 ოქტომბერს ქალაქ თბილისში. 1967 წელს დაამთავრა თბილისის სახელმწიფო უნივერსიტეტი არქეოლოგიის სპეციალობით. უნივერსიტეტის დასრულების შემდეგ 1974 წლამდე მუშაობდა კახეთის არქეოლოგიურ ექსპედიციაში, რომლის ფარგლებშიც, ნატალია პადვიგინასთან და გოგი მინდიაშვილთან ერთად, მიიღო მონაწილეობა ცნობილი წნორის ოქროს ლომის აღმოჩენაში.
არქეოლოგია
მინი|ზაალ ქიქოძე გამოჩენილ არქეოლოგ ბარბარა აიზეკთან ერთად 1974 წლიდან დაინტერესდა ქვის ხანის არქეოლოგიით. 1970-იანი წლების მიწურულს აქტიურად იყო ჩართული წონის მღვიმის არქეოლოგიური ექსპედიციის საქმიანობაში. 1970-იანი წლების მიწურულს და 1980-იანების დასაწყისში, 3 წლის განმავლობაში, იმაღლებდა კვალიფიკაციას ქალაქ ლენინგრადში. პარალელურად, ამ პერიოდში დაინტერესდა ჯავახეთის მიმართულებით, სადაც ასევე იყო ჩაბმული არქეოლოგიურ საქმიანობაში. ამ პერიოდშივე, ის იყო ერთ-ერთი პირველი არქეოლოგი, რომელმაც გამოიჩინა განსაკუთრებული ყურადღება და ინტერესი დმანისის პრე-ისტორიული ფენების გამოკვლევის მიზნით არქეოლოგიური ექსპედიციის ჩატარების მიმართულებით. ზაალ ქიქოძე თანამშრომლობდა ქვის ხანის არქეოლოგიის ისეთ გამორჩეულ წარმომადგენლებთან, როგორებიც იყვნენ ბარბარა აიზეკი და რიდ ფერინგი და ასევე, ანთროპოლოგ ფილიპ კოლთან.
ტრანსკავკასიური რკინიგზის საწინააღმდეგო მოძრაობა
1980-იან წლებში, არქიტექტორ ლევან კალანდარიშვილთან და სხვა თანამოაზრეებთან ერთად, ჩაუდგა სათავეში ტრანსკავკასიური რკინიგზის პროექტის საწინააღმდეგო მოძრაობას, რომელიც საფრთხეს უქმნიდა ისევე როგორც საქართველოს ჩრდილო-აღმოსავლეთში მდებარე კულტურულ მემკვიდრეობას და ბუნებრივ გარემოს, ასევე ინგუშეთისაც. რკინიგზის გაყვანის საწინააღმდეგო მოძრაობას არაერთი წინაღობის დაძლევა მოუწია საქართველოში და მის მიღმა. ზაალ ქიქოძის და მისი თანამოაზრეების მიერ წარმოებულმა აქტიურმა კამპანიამ შედეგი გამოიღო და საბჭოთა ხელისუფლებამ ხელი აიღო აღნიშნულ პროექტზე.
1990-იანი წლები
თბილისის ომის დროს ზაალ ქიქოძე ქალაქის ცენტრში დაჭრილების დახმარებით იყო დაკავებული, ხოლო აფხაზეთის კონფლიქტის შემდეგ, რამდენიმე მთამსვლელთან ერთად, ის აფხაზეთიდან გამოქცეული დევნილების, სვანეთის მთებით, საქართველოს კონტროლირებად ტერიტორიაზე გადმოყვანის პროცესში იღებდა მონაწილეობას, რომლის დროსაც ხშირად საკუთარი მხრებით გადმოყავდა დევნილები. 1980-იანი წლების მიწურულს და 1990-იანი წლების დასაწყისში წინ აღუდგა ქართული საზოგადოების გარკვეულ სეგმენტებში რადიკალური ეთნო-ნაციონალიზმის გამოვლინებებს. ამ იდეოლოგიას ის არაერთი სიტყვით გამოსვლითა თუ ჩანაწერით აღუდგა წინ. ხშირად ამახვილებდა ყურადღებას საქართველო ეთნო-რელიგიური მრავალფეროვნების ისტორიაზე. ამ მიმართულებით მისი ერთ-ერთი ყველაზე ცნობილი ჩანაწერი გამოქვეყნდა 1990 წლის ნოემბერში, გაზეთ „სახალხო განათლებაში“ სახელწოდებით: „"ქართული გენის", ადამიანისა და კონფორმიზმის შესახებ“. ქიქოძე ემხრობოდა ტერმინ „ერი“-ს ფართო განმარტებას, რომელიც თავის თავში არ მოიცავდა ეთნიკურობის აღმნიშვნელ სემანტიკას. ამავე პერიოდში ის აქტიურად უჭერდა მხარს დიალოგს და ქართულ-აფხაზური თუ ქართულ-ოსური კონფლიქტების მშვიდობიან მოგვარებას. ამ პერიოდში გამოხატული მისი მიდგომების გამო არაერთხელ გამხდარა კრიტიკის ობიექტი. ქართულ-ოსური კონფლიქტის შემდგომ აგრძელებდა კომუნიკაციას საოკუპაციო ხაზის მიღმა მცხოვრებ ოსებთან და არაერთი სამეცნიერო თუ ჰუმანიტარული ვიზიტი განახორციელა აღნიშნულ ტერიტორიებზე.
ცხოვრების ბოლო წლები და გარდაცვალება
ზაალ ქიქოძის ქვეყნის საზოგადოებრივ ცხოვრებაში აქტიური ჩართულობა 2000-იან წლებშიც გაგრძელდა. განსაკუთრებულ ინტერესს იჩენდა საკუთარი კულტურისა და ისტორიის მიმართ თანამედროვე ქართული საზოგადოების აღქმებთან მიმართებით. 2003 წლის ერთ-ერთ ინტერვიუში მან განაცხადა: პარალელურად, ზაალ ქიქოძე აქტიურად განაგრძობდა საქართველოს სხვადასხვა რეგიონში მოსახლე ადამიანების სოციო-ეკონომიკური თუ სხვა მიმართულებით დახმარებას. ზაალ ქიქოძე ასევე განაგრძობდა ქვეყნის უცხოელი ვიზიტორების მეგზურობას საქართველოს მთასა თუ ბარში. 2005 წლის ივლისში ერთ-ერთი ასეთი მეგზურობისას, მეგობარ მერაბ ხაბაზთან ერთად, მწვერვალ უშბაზე ტრაგიკულ შემთხვევას ემსხვერპლა. ზაალ ქიქოძე 2005 წლის 16 ივლისს გარდაიცვალა.
ციტატები
"„პირადად მე ძალიან მიყვარს საზღვრის დარღვევა. შეიძლება ითქვას, რომ ეს ჩემი ჰობია.“"
ხსოვნა
თბილისში, მთაწმინდაზე, ზაალ ქიქოძის საცხოვრებელ სახლთან არსებულ ქუჩას მისი სახელი ეწოდა. მწვერვალ უშბის ძირში დამონტაჟდა შალვა ლეჟავას მიერ დამზადებული ზაალ ქიქოძის და მერაბ ხაბაზის ხსოვნის მემორიალური დაფა.
სქოლიო
კატეგორია:დაბადებული 26 ოქტომბერი კატეგორია:დაბადებული 1948 კატეგორია:გარდაცვლილი 16 ივლისი კატეგორია:გარდაცვლილი 2005 კატეგორია:ქართველი არქეოლოგები
Dorymyrmex pulchellus
Dorymyrmex pulchellus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Dorymyrmex-ს გვარიდან. მიეკუთვნება Dolichoderinae-ს ქვეოჯახს. .
სქოლიო
კატეგორია:ჭიანჭველები
ინხენიო
ინხენიო (Ingenio) — ქალაქი და მუნიციპალიტეტი ესპანეთში, შედის კანარის კუნძულების ავტონომიური გაერთიანების ლას-პალმასის პროვინციის შემადგენლობაში, მდებარეობს კუნძულ გრან-კანარიაზე. ფართობი — 38,15 კმ². მოსახლეობა — 31321 კაცი (2022 წ.).
სქოლიო
კატეგორია:ლას-პალმასის ქალაქები კატეგორია:ლას-პალმასის მუნიციპალიტეტები
ტიჩინო (მდინარე)
ტიჩინო (Ticino; ლომბარდ. Tisín; Tessin; Ticinus) — მდინარე შვეიცარიასა და იტალიაში, პოს მარცხენა შენაკადი. მისგან იღებს სახელს შვეიცარიის ერთ-ერთი კანტონი (ტიჩინო), სადაც მისი ზემო ნაწილი მიედინება.
სათავეს იღებს შვეიცარიაში, ვალ-ბედრეტოში, ვალესა და ტიჩინოს კანტონების საზღვარზე და შემდეგ ჩაედინება ლაგო-მაჯორეს ტბაში, საიდანაც გამოსვლისას ის უკვე იტალიის ტერიტორიაზე აგრძელებს დინებას. მისი სიგრძე 248 კმ-ია. პოს ერწყმის ქალაქ პავიის სიახლოვეს. აუზის უმაღლესი წერტილია მწვერვალი გრენცგიპფელი (4 618 მ). ქვემო დინებაში, ტიჩინოს უერთდება მდინარე ანცა.
შვეიარიაში, ტიჩინოზე აგებულია ჰიდროელექტროსადგური, იტალიაში კი მას უმთავრესად საირიგაციოდ იყენებენ.
მდინარის ნაპირებთან, ძვ. წ. 218 წელს გაიმართა მეორე პუნიკური ომის პირველი ბრძოლა (ტიცინის ბრძოლა) კართაგენელებსა (ჰანიბალის მეთაურობთ) და რომაელებს (პუბლიუს კორნელიუს სციპიონის მეთაურობით) შორის.
მინი|25-პქ|მარცხნივ|შუა საუკუნეების ხიდი ტიჩინოზე ქალაქ პავიაში
რესურსები ინტერნეტში
კატეგორია:შვეიცარიის მდინარეები კატეგორია:იტალიის მდინარეები კატეგორია:პოს აუზი
იურგენ კლოპი
იურგენ ნორბეტ კლოპი (Jürgen Klopp ; ; დ.16 ივნისი 1967) — გერმანელი საფეხბურთო მწვრთნელი და ყოფილი ფეხბურთელი. წვრთნის ინგლისის პრემიერლიგის კლუბ ლივერპულს. იგი ხშირად განიხილება, როგორც მსოფლიოში საუკეთესო მწვრთნელი.
კლოპმა ითამაშა „მაინცი 05“-ის შემადგენლობაში, სადაც პროფესიონალ ფეხბურთელის კარიერა დაიწყო თავდამსხმელად, ხოლო შემდგომ მცველის პოზციაზე გადაინაცვლა. 2001 წელს კლოპმა დაასრულა ფეხბურთელობა და დაიწყო მაინცის გაწვრთნა, 2004 წელს კლუბი აღზევდა ბუნდესლიგაში. 2006–07 სეზონში „მაინცი“ ბუნდესლიგიდან დაქვეითდა, მეორე დივიზიონიდან ვერ ამოსვლის შემდეგ 2008 წელს კლოპმა „მაინცი“ დატოვა და გახდა კლუბის ისტორიაში ყველაზე ხანგრძლივად მოქმედი მწვრთნელი. შემდგომ იყო „ბორუსია დორტმუნდი“, სადაც ბუნდესლიგის ტიტული მოიგო 2010–11 სეზონში. მომდევნო წელს „დორტმუნდმა“ დუბლი შეასრულა და ბუნდესლიგის ქულების რეკორდი მოხსნა. კლოპის გუნდი უეფას ჩემპიონთა ლიგის 2012–13 ფინალში გავიდა. 2015 წელს გერმანელმა სპეციალისტმა დორტმუნდი დატოვა.
2015 წელს კლოპი „ლივერპულის“ მწვრთნელად დაინიშნა. 2018 და 2019 წელს „ლივერპული“ ჩემპიონთა ლიგის ფინალში გავიდა, 2019 წელს გამარჯვებით „ლივერპული“ მეექვსედ გახდა ევროპის ჩემპიონი. კლოპის გუნდმა 2018–19 სეზონში მეორე ადგილი დაიკავა 97 ქულით, რაც ინგლისის უმაღლეს დივიზიონში მეორე ადგილისთვის უმაღლესი ქულაა. მომდევნო სეზონში კლოპმა მოიგო უეფა-ს სუპერთასი და „ლივერპულის“ პირველი ფიფა-ს მსოფლიო საკლუბო ჩემპიონატი და პრემიერლიგა.
კლოპი არის გეგენპრესინგის ტაქტიკის ცნობილი წარმომადგენელი, რაც გულისხმობს შემდეგს, გუნდი ბურთის დაკარგვის შემდეგ დაუყოვნებლივ უნდა გადავიდეს მის უკან დასაბრუნებლად. პრესინგის და შეტევის სიმწვავის გამო ხშირად კლოპის სტილს მოიხსენიებენ, როგორც 'მძიმე მეტალი'. კლოპი მიიჩნევს, რომ მასზე მთავარი გაავლენა არიგო საკიმ და მაინცის მწვრთნელმა ვოლფგანგ ფრანკიმ მოახდინა.
ფარერული ენა
ფარერული ენა (føroyskt, წარმოითქმის ან ) — დასავლეთ ნორდიკული ენა, რომელიც ისლანდიურს ენათესავება. საკმაოდ დაშორებული დასავლურ ნორვეგიულ დიალექტებს. ფარერულად ლაპარაკობს 48 000 ადამიანი ფარერებზე და დაახლოებით 12 ათასი დანიაში. ესაა ერთ-ერთი იზოლირებული სკანდინავიური ენა, რომელიც ძველნორდიკული ენიდან წარმოიშვა ვიკინგების ეპოქაში. მეორე ენა ისლანდიურია, ხოლო მესამე გადაშენებული ჩრდილოური ენა, რომელიც, სავარაუდოდ, ახლო ენათესავებოდა ფარერულ ენას.
იურგენ კლოპი
ადრეული წლები და საფეხბურთო კარიერა
დაიბადა შტუტგარტში, ბადენ-ვიურტემბერგის ადმინისტრაციულ ცენტრში, მამამისი ნორბერტ კლოპი იყო მოგზაური გამყიდველი და ყოფილი მეკარე, კლოპი გაიზარდა შვარცვალდის პატარა სოფელ გლატენში ორ უფროს დასთან ერთად. ფეხბურთელის კარიერა დაიწყო ადგილობრივ კლუბ გლატენში, მოგვიანებით თამაშობდა ტუს ერგენზინგენში. მოზარდობის პერიოდში იყო პფორცჰაიმი და ფრანკფურტის კლუბები: „აინტრახტი ფრანკფურტი II“, „ვიქტორია სინდლინგენი“ და „როტ უეის ფრანკპურტი“. იურგენს ფეხბურთი მამამ გააცნო, ის ბავშვობაში „შტუტგარტის“ გულშემატკივარი გახდა. ახალგაზრდობისას კლოპს ექიმობა სურდა, თუმცა თავის შესაძლებობებში არ იყო დარწმუნებული. მოგვიანებით კლოპმა ეს პერიოდზე გაიხსენა „როდესაც გადმომცეს ა დონის სერთიფიკატი, ჩემმა სკოლის დირექტორმა მითხრა 'ვიმედოვნებ რომ ეს ფეხბურთელისთვის კარგია, სხვა შემთხვევისთვის არც ისე კარგად გამოიყურება'“.
მოყვარული ფეხბურთელობის პარალელურად კლოპი მუშაობდა ვიდეოების მაღაზიაში და პარალელურად სატვირთო ავტომობილებში აწყობდა ტვირთებს. 1988 წელს ფრანკფურტის გოეთეს უნივერსიტეტში სწავლის დროს თამაშობდა „აინტრახტ ფრანკფურტის“ არაპროფესიონალ ფეხბურთელების გუნდში და წვრთნიდა „ფრანკპურტ დ-ჯუნიორს“. 1990 წლის ზაფხულში კლოპმა კონტრაქტი გააფორმა „მაინც 05“-თან, სადაც გაატარა პროფესიონალი ფეხბურთელის კარიერა 2001 წლამდე. კლოპმა თავდაპირველად დაიწყო თავდამსხმელად თამაში, 1995 წლიდან მცველის პოზციაზე გადაინაცვლა. ამავე წელს გოეთეს ინსტიტუტში სპორტის მეცნიერებაში მაგისტრის ხარისხი მოიპოვა, თეზისი ეხებოდა სიარულს. კარიერის დასრულების დროს კლოპი „მაინც 05“-ის საუკეთესო გოლეადორი იყო 56 გატანილი გოლით, აქედან 52 ლიგაზე.
ფარერული ენა
რესურსები ინტერნეტში
კატეგორია:ფარერული ენა კატეგორია:დანიის ენები
იურგენ კლოპი
მაინცი 05
მინი|250პქ|[[მეორე ბუნდესლიგა 2003–2004|2004 წელი, კლოპის ხელმძღვანელობით მაინცი ბუნდესლიგაში აღზევდა.]] საფეხბურთო კარიერის დასრულების შემდგომ კლოპი „მაინცის“ მთავარი მწვრთნელი გახდა, 2001 წლის 27 თებერვალს მან შეცვალა ეკჰარტ კრაუტსენი, ამ დროს „მაინცი“ მეორე ბუნდესლიგაში ასპარეზობდა. დანიშვნიდან მეორე დღეს კლოპის ხელმძღვანელობით „მაინც 05“-მა სახლში 1–0 მოუგო „ დუისბურგს.“ კლოპმა პირველი შვიდი თამაშიდან ექვსი მოიგო და საბოლოოდ სეზონი მე-14 ადგილზე დაასრულა და რამდენიმე ქულა აშორებდა გასავარდნ ზონას. პირველ სრულ სეზონში კლოპის გუნდმა მეოთხე ადგილი დაიკავა და მხოლოდ ერთი ქულა დააკლდა უმაღლეს ჩემპიონატში დაწინაურებას, სწორედ ამ პერიოდში გამოიყენა გერმანელმა სპეციალისტმა პრესინგის და კონტრ-პრესინგის ტაქტიკა პირველად. მომდევნო 2002–2003 სეზონში კვლავ მეოთხე ადგილს დასჯერდა, მესამე ადგილოსანთან მხოლოდ ერთ გოლი იყო სხვაობა. ორწლიანი იმედგაცრუების შემდეგ 2003–2004 სეზონში „მაინცმა“ მესამე ადგილი დაიკავა და პირველად არსებობის ისტორიაში გერმანიის უმაღლეს ჩემპიონატ ბუნდესლიგაში აღზევდა.
მიუხედავად იმისა, რომ მაინცს ყველაზე მცირე ბიუჯეტი ჰქონდა და სტადიონის ტევადობითაც ბუნდესლიგის ყველა კლუბს ჩამორჩებოდა, სადებიუტო 2004–05 სეზონი მე-11 ადგილზე დაასრულა. კლოპის გუნდმა მომდევნო 2005–06 სეზონი კვლავ მე-11 ადგილზე დაასრულა და პირველად „მაინცი“ უეფას თასის 2005–2006 სეზონის საკვალიფიკაციო ეტაპზე მოხვდა, სადაც „სევილიასთან “ დამარცხდა. 2006–07 სეზონის ბოლოს „მაინცი“ ბუნდესლიგიდან გავარდა. მიუხედავად დაქვეითებისა კლოპმა მომდევნო სეზონი კვლავ „მაინცში“ გაატარა, 2007–08 სეზონის ბოლოს „მაინცმა“ მეოთხე ადგილზე დაასრულა და იურგენმა კლუბი დატოვა. ის კლუბისთვის ისტორიაში ყველაზე დიდხნიანი მწვრთნელი იყო, შვიდწლიან პერიოდში იყო 109 მოგება, 78 ფრე და 83 წაგება.
2008–2013: ბუნდესლიგის მოგება; პირველი ევროპული ფინალი
მარცხნივ|მინი|220პქ|კლოპის პრესკონფერენცია დორტმუნდში ტიტულის მოგების შემდეგ 2010–11 სეზონი. 2008 წლის მაისში კლოპი „ბორუსია დორტმუნდის “ მწვრთნელი გახდა, მიუხედავად იმისა, რომ გერმანიის ჩემპიონ „მიუნხენის ბაიერნს“ ინტერესი ჰქონდა კლოპისადმი, მან არჩევანი „დორტმუნდზე“ შეაჩერა, კლოპის წინამორბედის თომას დოლის ბოლო სეზონში „დორტმუნდ“ი მე-13 ადგილზე იყო. კლოპის პირველი მატჩი შედგა გერმანიის საფეხბურთო თასზე 2008 წლის 9 აგვისტოს, სადაც „დორტმუნდომა“ 3–1 დაამარცხა „ როტ უაისი“. 2008 წლის თასის ფინალში „ ბაიერნის “ დამარცხებით კლოპმა პირველი ტიტული მოიგო. პირველ სეზონში კლუბი მეექვსე ადგილზე გავიდა. მიუხედავად იმისა, რომ კლოპის გუნდი ლიგაზე ერთ-ერთი ყველაზე ახალგაზრდული შემადგენლობით გამოდიოდა, მომდევნო სეზონში „დორტმუნდმა“ მეხუთე ადგილი დაიკავა და ევროპა ლიგის საკვალიფიკაციო ეტაპზე გასვლის უფლება მიიღო.
2012–13 სეზონში „დორტმუნდი“ წინა წლებთან შედარებით სუსტად გამოიყურებოდა, კლოპი ამტკიცებდა რომ მისი გუნდი კონცენტრირებული იყო ჩემპიონთა ლიგაზე. კლოპის გუნდი ე.წ სიკვდილის ჯგუფში მოხვდა სადაც მათი მოწინააღმდეგეები მანჩესტერ სიტი, რეალ მადრიდი და აიაქსი იყვნენ. მიუხედავად ამისა მათ შთამბეჭდავი გამოსვლა ჰქონდათ, ჯგუფში არცერთი მატჩი არ წაუგიათ და ცხრილის სათავეში მოექცნენ. ნახევარფინალში „დორტმუნდი“ კვლავ ჟოზე მოურინიოს „რეალს“ შეხვდა. სახლში გერმანელებმა 4–1 მოიგეს, გასვლაზე კი 2–0 წააგეს, რაც იმას ნიშნავდა, რომ „დორტმუნდი“ ფინალში გავიდა. 2013 წლის 23 აპრილს ცნობილი გახდა, რომ „დორტმუნდის“ მთავარი თავდამსხმელი მარიო გეცე 2013 წლის 1 ივლისიდან კარიერას „ბაიერნში“ გააგრძელებდა, მის სანაცვლოდ მიუნხენელებმა 37 მილიონი ევრო გადაიხადეს. კლოპმა აღიარა რომ ამ ინფორმაციის გასაჯაროებამ გააღიზიანა, რადგან 36 საათის შემდეგ ნახევარფინალი ჰქონდათ „მადრიდის რეალთან“. კლოპმა მოგვიანებით თქვა, რომ „დორტმუნდს“ არ შეეძლო გეცეს შენარჩუნება, რადგან „ის პეპ გვარდიოლას ფავორიტია“. ფინალში მიუნხენის „ბაიერნმა“ 89 წუთზე არიენ რობენის გოლით 2–1 მოიგო. „დორტმუნდმა“ ბუნდესლიგა მეორე ადგილზე დაასრულა. მათ ასევე დათმეს 2012 წლის გერმანიის სპუერთასი.
2013–2015: ბოლო წლები დორტმუნდში
მინი|220პქ|კლოპი დორტმუნდის 2014–15 სეზონის ბოლოს 2013–14 სეზონის დასაწყისში კლოპმა კონტრაქტი 2018 წლის ივნისამდე გაახანგრძლივა. 2014 წლის 17 მარტს კლოპი ბუნდესლიგის მატჩიდან ბორუსია მენხენგლადბახთან გააძევეს და €10,000 ჯარიმა დააკისრეს. გაძევების მიზეზი იყო მსაჯის სიტყვიერი შეურაცხყოფა, დენიზ აიტენიკი ამბობდა, რომ თამაშის დროს კლოპი იყო უხეში და არაერთხელ მიაყენა შეურაცხყოფა მსაჯს. ბორუსია დორტმუნდის ხელმძღვანელმა ჰანს-იოაჰიმ ვაცკემ მხარი კლოპს დაუჭირა და თქვა, რომ ამ სიტუაციაში 100 პროცენტით მართალი იყო და კლოპს მეოთხე არბიტრისთვის შეურაცხყოფა არ მიუყენებია. 2013–14 სეზონში ბორუსია ბუნდესლიგაში მეორე ადგილზე გავიდა. 2014 წლის 4 იანვარს ცნობილი გახდა, კლუბის მთავარი თავდამსხმელი რობერტ ლევანდოვსკი სეზონის ბოლოს კარიერას მიუნხენის ბაიერნში გააგრძელებდა, გიოტცეს შემდეგ ის იყო მეორე ფეხბურთელი რომელმაც კარიერა მთავარ კონკურენტთან გააგრძელა. ამავე სეზონში დორტმუნდმა მოიგო 2013 წლის გერმანიის სუპერთასი, მაგრამ ჩემპიონთა ლიგის მეოთხედფინალში მადრიდის რეალთან დამარცხდა
2015–2017: ორ ფინალში მარცხი; დაბრუნება ჩემპიონთა ლიგაზე
2015 წლის 8 ოქტომბერს კლოპი ლივერპულის მწვრთნელი გახდა და შეცვალა ბრენდან როჯერსი. El País-ის თანახმად ლივერპულის მფლობელი ჯონ უილიამ ჰენრი არ ენდობოდა საზოგადოებრივ აზრს და მისი სურვილი იყო Moneyball-ის მსგავსი მათემატიკური მოდელი გამოყენებულიყო მწვრთნელის შერჩევისას, მსგავსი მეთოდი გამოიყენეს ჰენრის მფლობელობაში მყოფი ბოსტონ რედ სოკსში, რის შემდეგაც მათ სამჯერ მოიგეს მსოფლიო სერია. ლივერპული, ისევე როგორც ბოსტონ რედ სოკსი Fenway Sports Group-ის შვილობილი კომპანიაა. მათემატიკური მოდელი შეიმუშავა კემბრიჯის ფიზიკოსმა იან გრაამმა, რომლის მიხედვითაც კლოპი იყო ის მწვრთნელი ვისაც შეეძლო ჩემპიონთა ლიგის მოგება. პირველ პრესკონფერენციაზე კლოპმა თქვა "ეს ჩვეულებრივი კლუბი არაა, ეს განსაკუთრებული კლუბია. მე ორ განსხვავებულ კლუბში მაინცში და დორტმუნდში ვიყავი. ეს საუკეთესო შემდეგი ნაბიჯია, რომ ვიყო აქ და დავეხმარო კლუბს" და აღნიშნა, რომ მომდევნო ოთხ წელში კლუბი ტიტულს მოიგებდა. პრესკონფერენციაზე კლოპმა თავის თავს უწოდა "ჩვეულებრივი", რაც ჟოზე მოურინიოს 2004 წელს ნათქვამი ცნობილი სიტყვების "მე განსაკუთრებული ვარ" პაროდია იყო.
კლოპის სადებიუტო მატჩი ტოტენჰემ ჰოტსპურისთან გასვლაზე 2015 წლის 17 ოქტომბერს 0–0 ფრედ დასრულდა. 2015 წლის 28 ოქტომბერს ლივერპულმა ლიგის თასის მეოთხედ-ფინალში დაამარცხა ბორნმუთი, ეს იყო კლოპის პირველი გამარჯვება. სამი დღის შემდეგ გასვლაზე ლივერპულმა ჩელსის 3–1 მოუგო, რაც პირველი გამარჯვება იყო პრემიერლიგაში. ევროპა ლიგაზე რუბინი ყაზანისთან 1–1 ფრის შემდეგ მეორე თამაში ლივერპულმა 1–0 მოიგო, ეს იყო კლოპის პირველი გამარჯვება ევრო ტურნირზე ლივერპულის სახელით. 2016 წლის 28 თებერვალს უემბლის სტადიონზე ლიგის თასის ფინალში ლივერპული მანჩესტერ სიტისთან პენალტების სერიაში დამარცხდა. 2016 წლის 17 მარტს კლოპის ლივერპული ევროპა ლიგის შემდეგ ეტაპზე გავიდა, მეტოქე მანჩესტერ იუნაიტედი ორი მატჩის ჯამში 3–1 დამარცხდა. მეოთხედფინალში მეტოქე კლოპის ყოფილი კლუბი დორტმუნდის ბორუსია იყო, 2016 წლის 14 აპრილს ენფილდზე პირველ ტამს ბორუსია 3–1 იგებდა, მეორე ნახევარში ლივერპულმა შეძლო და თამაშში დაბრუნდა და 4–3 მოიგო, ორი მატჩის ჯამში 5–4 იყო და ლივერპული ფინალში გავიდა. 2016 წლის 5 მაისს ვილიარეალის 3–1 დამარცხების შემდეგ 2007 წლის შემდეგ ლივერპული პირველად ევრო ტურნირის ფინალში გავიდა, სადაც მეტოქე სევილია იყო, თამაში ესპანური კლუბის გამარჯვებით 1–3 დასრულდა. ლივერპულიდან ერთადერთი გოლი დენიელ სტარიჯიმ გაიტანა მატჩის პირველ ნახევარში. 2015–16 სეზონი ლივერპულმა მერვე ადგილზე დაასრულა.
2016 წლის 8 ივლისს კლოპმა და მისმა სამწვრთნელო შტაბმა კონტრაქტი ექვსი წლით გაახანგრძლივა 2022 წლამდე. 2014-2015 სეზონის შემდეგ პირველად ლივერპული ჩემპიონთა ლიგაზე 2017 წელს დაბრუნდა. მიდლზბროსთან სახლში 3–0 მოგების შემდეგ ლივერპულმა 2016-17 პრემიერლიგაში მეოთხე ადგილი დაიკავა.
2017–2019: პირველი ჩემპიონთა ლიგის ტიტული
მინი|220პქ|კლოპი მიდლზბროსთან გამარჯვების შემდეგ, ბოლო დღე 2016–17 სეზონში, რის შემდეგაც ლივერპულმა მეოთხე ადგილზე გავიდა 2017-18 სეზონში ზედიზედ მეორედ კლოპის გუნდმა მეოთხე ადგილი აიღო და ჩემპიონთა ლიგაზე გავიდა. ლივერპულის ძირითად ფეხბურთელებად დამკვიდრდნენ ენდრიუ რობერტსონი და ტრენტ ალექსანდრ არნოლდი, დაცვის ცენტრში კი ვირჯილ ვან დეიკი და დეიან ლოვრენიმ, ჰოლანდიელმა ლივერპულის დავცვის გაძლიერებაში გადამწყვეტი როლი შეასრულა. ლივერპულთან ჩემპიონთა ლიგაზე მეოთხედფინალში პრემიერლიგის ჩემპიონი მანჩესტერ სიტი 5–1 დამარცხდა, ნახევარფინალში ორ მატჩში რომა 7–6 დამარცხდა და 2007 წლის შემდეგ პირველად ლივერპული ჩემპიონთა ლიგის ფინალში გავიდა. სადაც მადრიდის რეალთან 3–1 დამარცხდა. ეს კლოპისთვის მეექვსე მნიშვნელოვანი ფინალის წაგება იყო. თავდასხმის სიძლიერის მიუხედავად კლოპს ხშირად აკრიტიკებდნენ, რადგან მისი გუნდი ხშირად უშვებდა გოლებს. კლოპმა დაცვის გაძლიერება განიზრახა, ზამთრის სატრანსფერო ფანჯრის პერიოდში კლუბმა დაიმატა ვირჯილ ვან დაიკი, ტრანსფერი ღირდა £75 მილიონი, რაც იმ დროს მცველში გადახდილი რეკორდი იყო. ზაფხულის სატრანსფერო ფანჯრის დროს ლივერპულს შეუერთდა ნახევარმცველები ნაბი კეიტა და ფაბინიო, თავდამსხმელი ჯერდან შაჩირი და მეკარე ალისონ ბეკერი.
2018-19 სეზონის დასაწყისში გუნდმა ზედიზედ ექვსი თამაში მოიგო, რაც კლუბის არსებობის ისტორიაში საუკეთესო სტარტი იყო. 2018 წლის 2 დეკემბერს კლოპი გააკრიტიკეს მისი საქციელის გამო, მერსისაიდული დერბში 96-ე წუთზე დივოკ ორიჯის გოლით ლივერპულმა თამაში მოიგო, ამ დროს კლოპი მოედანზე შეიჭრა და მეკარე ალისონთან აღნიშნა გამარჯვება. კლუბმა მოიგო მომდევნო მატჩი ვულვერჰემპტონ უონდერსთან (ვულვზი) 2–0 და შობას მეორეადგილოსანთან ოთქულიანი უპირატესობა ჰქონდა. ბოქსინგ დეიზე ნიუკასლ იუნაიტედთან 4–0 მოგება კლოპისთის მეასე გამარჯვება იყო ლივერპულში მოსვლის შემდეგ (სულ 181 მატჩი). 2018 წლის 29 დეკემბერს ენფილდზე ლივერპულმა არსენალი 5–1 გაანადგურა, წაუგებელი სერიის პარალელურად ლივერპულს კომფორტული 8 ქულიანი უპირატესობა მიეცა, დეკემბერში ყველა 8 მატჩი მოიგო. კლოპი დეკემბრის თვის მწვრთნელად დაასახელეს. ეს სეზონი კლოპის ლივერპულმა მეორე ადგილზე დაასრულა და ჩამორჩა მანჩესტერ სიტის, სწორედ სიტისთან ჰქონდა ლივერპულს ერთადერთი მარცხი. კლოპის ლივერპულმა 97 ქულა აიღო, რაც მესამე ყველაზე მაღალი მაჩვენებელია და პირველი შემთხვევა როცა ამდენი ქულის შემდგ ჩემპიონი ვერ გახდა კლუბი. მარცხნივ|მინი|250პქ|კლოპი ლივერპულის საჩემპიონო პარადზე 2018–19 სეზონში კლოპის გუნდის ასპარეზობა თასებზე წარუმატებელი იყო. 2018 წლის 26 სექტემბერს ლივერპული ჩელსისთან 2–1 დამარცხდა და დაემშვიდობა ლიგის თასს, ეს ლივერპულის პირველი მარცხი იყო ყველა ტურნირზე, ინგლისის ასოციაციის თასის მესამე რაუნდში იყო ვულვერჰემპტონთან 2–1 მარცხი. შიდა თასებზე წარუმატებლობის მიუხედავად ლივერპული წარმატებით განაგრძობდა ბრძოლას ჩემპიონთა ლიგაზე. კლოპის გუნდმა ჯგუფი მეორე ადგილზე დაასრულა, შემდგომ ეტაპზე ლივერპულმა ბაიერნს ალიანც არენაზე 3–1 ძლია და მეოთხედ ფინალში გავიდა. ლივერპულმა 6–1 მოუგო პორტუს, ნახევარფინალში კი ბარსელონას დაუპირისპირდა. კამპ ნოუზე ლივერპული 3–0 დამარცხდა, განმეორებით თამაშში ენფილდზე უნდა გამართულიყო, კლოპმა ფეხბურთელებს მოუწოდა, რომ უბრალოდ ეცადათ და თუ წააგებდნენ ეს ყოფილიყო ყველაზე ლამაზი დამარცხება. საბოლოოდ ეს თამაში ლივერპულმა 4–0 მოიგო და ფინალში გავიდა 4–3 ანგარიშით, მიუხედავად იმისა რომ ამ თამაშში საკვანძო ფეხბურთელები მოჰამედ სალაჰი და რობერტო ფირმინო არ თამაშობდნენ ტრავმის გამო ლივერპულმა მაინც შეძლო ჩემპიონთა ლიგაზე სასწაულის მოხდენა. ფინალში ვანდა მეტროპოლიტანოზე ლივერპული ტოტენჰემ ჰოტსპურს შეხვდა და 2–0 გაიმარჯვა სალაჰის და ორიჯის გოლებით. კლუბში მოსვლიდან ოთხი წლის შემდეგ კლოპმა ჩემპიონთა ლიგა მოიგო, რაც ლივერპულისთვის მექვსე ევროპის ჩემპიონობაა.
2019–დღემდე: ლივერპულის პირველი პრემიერლიგა
2019–20 სეზონი ინგლისის საფეხბურთო სუპერთასზე მანჩესტერ სიტისთან პენალტებში 5–4 მარცხით დაიწყო. როგორც ჩემპიონთა ლიგის გამარჯვებული ლივერპული უეფას სუპერთასზე შეხვდა ევროპა ლიგის გამარჯვებულ ჩელსის, თამაში ფრედ დასრულდა, პენალტების სერიაში ლივერპულმა 5–4 გაიმარჯვა, კლოპმა მეორე ტიტული მოიგო. ლივერპულის მეოთხე სუპერთასი და ჩამორჩებოდა მხოლოდ მილანს და ბარსელონას, რომელთა აქტივშიც ხუთი სუპერთასია. 2019–20 პრემიერლიგა ლივერპულმა ექვს თამაშიანი მოგებით დაიწყო და ცხრილის სათავეში მოექცა და უახლოეს მდევარს ხუთი ქულით გაუსწრო. აგვისტოში კლოპი პრემიერლიგის თვის საუკეთესო მწვრთნელად დაახელდა, გერმანელმა აღნიშნული ჯილდო მეოთხედ მიიღო. ჩელსისთან გასვლაზე 2–1 მოგების შემდეგ ლივერპულმა სეზონის სტარტზე მოგებული მატჩების რეკორდი გააუმჯობესა. 2019 წლის 23 სექტემბერს ფიფას დაჯილდოვებაზე კლოპი დაასახელეს საუკეთესო კაც მწვრთნელად, ქულებით გერმანელმა სპეციალისტმა გადაუსწრო პეპ გვარდიოლას და მაურისიო პოჩეტინოს. დაჯილდოვების ცერემონიაზე კლოპი სიტყვით გამოვიდა და თქვა რომ ის უერთდებოდა Common Goal-ის მოძრაობას, რათა მსოფლიოში ფეხბურთში არსებული პრობლემები აღმოფხვრილიყო და ორგანიზაციას ანაზღაურების 1%-ს შესწირა. 11 ოქტომბერს კლოპი სექტემბერის თვის საუკეთესო მწვრთნელად დასახელდა.
30 ნოემბერს ბრაიტონი და ჰოუ ალბიონთან 2–1 მოგების შემდეგ კლოპმა გაიმეორა 1988 წლის კლუბის 31 მატჩიანი დაუმარცხებლობის რეკორდი. 3 იანვარს მანჩესტერ სიტისთან მარცხის შემდეგ კლუბი წაუგებელ სერიას ატარებდა. ერთი კვირის შემდეგ ევერტონთან 5–2 მოგების შემდეგ კლოპმა რეკორდი გააუმჯობესა. მოდევნო გამარჯვება იყო 10 დეკემბერს ჩემპიონთა ლიგაზე რედ ბულ ზალბურგთან, ლივერპული ჯუფის ლიდერი გახდა, კლოპმა კლუბთან კონრაქტი 2024 წლამდე გაახანგრძლივა. 2019 წლის დეკემბერში კლოპმა კვლავ მოიგო თვის საუკეთესო მწვრთნელის ჯილდო, პირველი ოთხი თვიდან სამში ლივერპულის მწვრთნელი იყო დასახელებული. 2019 წლის 21 დეკემბერს ლივერპული გავიდა ფიფა-ს მსოფლიო საკლუბო ჩემპიონატის ფინალში სადაც ბრაზილიური კლუბი ფლამენგო დაამარცხა, ლივერპული გახდა პირველი ინგლისური კლუბი, რომელმაც ერთ სეზონში მოიგო ჩემპიონთა ლიგა, უეფას სუპერთასი და მსოფლიო საკლუბო ჩემპიონატი. 2019 წლის ბოლო თამაში იყო ვულვზთან, ეს მატჩი 1–0 დასრულდა, ლივერპული სახლში 50 მატჩი არ ჰქონდა წაგებული, უახლოეს მდევარს კი ცამეტი ქულით უსწრებდა. კლოპი დასახელდა დეკემბრის თვის მწვრთნელად. 2020 წლის 11 იანვარს ლივერპული გასვლაზე ეთამაშა ტოტენჰემს და 1–0 მოიგო, კლოპმა კლუბის ახალი რეკორდი დაამყარა ლიგაზე 38 მატჩიანი წაუგებელი სერია, პირველ 21 თამაშში ლივერპულს 61 ქულა ჰქონდა, რაც ევროპის ტოპ ხუთ ჩემპიონატში საუკეთესო შედეგია. 2020 წლის 1 თებერვალს ლივერპულმა საუთჰემპტონს 4–0 მოუგო, და მეორეადგილოსანს 22 ქულით გაუსწრო. მომდევნო დღეს მეორე ადგილოსანი მანჩესტერ სიტი ტოტენჰემთან დამარცხდა. პრემიერლიგაში პირველ და მეორე ადგილზე მყოფებს შორის ყველაზე დიდი სხვაობა დაფიქსირდა ქულებს შორის. იანვარში კლოპი მეხუთედ დასახელდა პრემიერლიგის თვის მწვრთნელად, რაც ერთ სეზონში მწვრთნელის მიარ აღებული ჯილდოების რეკორდია.
2020 წლის 24 თებერვალს ლივერპულმა სახლში დაამარცხა ვესტ ჰემი 3–2, კლოპმა გაიმეორა სიტის რეკორდები ზედიზედ 18 მატჩის მოგება, ეს სახლში 21-ე მოგება იყო, გამეორდა ბილ შენკლის ლივერპულის 1972 წლის რეკორდი, პრემიერლიგაში კი ეს საუკეთესო შედეგია. მატჩის შემდგომ კლოპმა თქვა "არასდროს მიფიქრია, რომ [მანჩესტერ სიტის გამარჯვებების რეკორდი] რეკორდი ვინმემ შეიძლება მოხსნას." 7 მარტს ბორმუთთან 2–1 მოგებით ლივერპულმა ახალი რეკორდი დაამყარა, ზედიზედ 22 თამაშის მოება სახლში. 2020 წლის 25 ივნისს კლოპის გუნდმა პრემიერლიგა მოიგო, ტურნირის დასრულებამდე შვიდი ტურით ადრე, რაც აქამდე არავის გაუკეთებია. ლივერპული მეცხრამეტედ ინგლისის ჩემპიონი გახდა, 1989-90 სეზონის შემდეგ პირველად, ეს კლუბისთვის პირველი პრემიერლიგაა. ამ სეზონში ლივერპულმა ინგლისში არაერთი რეკორდი მოხსნა, ან უკვე არსებული გაიმეორა. 44 მატჩიანი დაუმარცხებელი სერია 2020 წლის 29 თებერვალს გასვლაზე უოტფორდთან დასრულდა.
სეზონის ბოლოს კლოპი დასახელდა პრემიერლიგაში საუკეთესო მწვრთნელად.
ტაქტიკა
მინი|220პქ|კლოპის ლივერპული ზედიზედ ორჯერ 2018 და 2019 წელს ჩემპიონთა ლიგის ფინალში გავიდა, კლოპი არის გეგენპრესინგის ცნობილი მომხრე, ეს არის ტაქტიკა, როცა გუნდი ბურთის დაკარგვის შემდეგ დაუყოვნებლივ გადადის მის უკან დასაბრუნებლად. კლოპის აზრით, კარგად შესრულებული კონტრ პრესინგი უფრო ეფექტური შეიძლება იყოს, ვიდრე პლეიმეიკერისთვის შანსების შექმნაზე ორიენტირება. პრესასთან კომენტარისას კლოპმა აღნიშნა "ბურთის მოპოვების საუკეთესო მომენტი არის მაშინ, როცა შენ ის დაკარგე. მოწინააღმდეგე ორიენტირებულია, რომ გადაცემა გააკეთოს და მისი თვალები ამ დროს ეძებს სწორ ადგილებს, კონტრ პრესინგით კი შესაძლებელია ამ დროს მოწინააღმეგემ შეცდომა დაუშვას". ეს ტაქტიკა ეფუძნება: სისწრაფეს, ორგანიზებას და გამძლეობას, იდეა რომ ბუთი დაიბრუნო დაკარვისთანავე გულისხმობს კონრშეტევების აღმოფხვრასაც. ეს ასევე მოითხოვს დისციპლინის მაღალ დონეს, გუნდი უნდა იყოს კომპაქტურად განლაგებული, რათა შეავსოს ცარიელი სივრცეები, მოწინააღმდეგის კონტრ პრესინგის გასამკლავებლად კი ზუსტი გრძელი პასებია საჭირო. კლოპის პრესინგის მაღალი ტემპის მიუხედავად, მას ზოგჯერ აკრიტიკებდნენ, რადგან ლივერპულის ადრეულ პერიოდში ვერ ხდებოდა თამაშის კონტროლი და ხშირად გოლი გადიოდა. კლოპმა შეიმუშვა ტაქტიკა რაც დაეფუძნა ბურთის კონტროლს და ნახევარდაცვის ორგანიზებას, ამას ხელი შეუწყო ალისონის, ვირჯილ ვან დაიკის, ნაბი კეიტას და ფაბინიოს დამატებამ. 2018–19 სეზონში ლივერპულმა საუკეთესო შედეგი დააფიქსირა ყველაზე მეტი გატანილი გგოლით და 12 თამაშში გოლის გაშვების გარეშე.
ერთ-ერთი ვინც კლოპის იდეების ჩამოყალიბებას ხელი შეუწყო იყო იტალიელი მწვრთნელი არიგო საკი. მისი იდეები თავდაცვის დროს ზონების ამოკეტვის შესახებ, გამოიყენა კლოპმა კონტრ შეტევის ორგანიზებისთვის. მეორე ადამიანი იყო ვოლფგანგ ფრანკი, კლოპის მწვრთნელი მაინცში 1995–1997 და 1998–2000 წლებში, კლოპმა თქვა "მე არასდროს შევხვედრილვარ საკის, მარამ ჩემი შეხედულებები მწვრთნელობაზე მისგან მოდის, მე ყველაფერი ვისწავლე ჩემი მწვრთნელისგან [ფრანკი] მან კი ეს ყველაფერი საკისგან აიღო".
კლოპის აზრით ემოციებს თავისი როლი აქვს მწვრთნელობისას, "ტაქტიკა უმნიშვნელოვანესია, მის გარეშე შენ ვერ გაიმარჯვებ, ემოციები კი ტაქტიკას განსხვავებულს ხდის". მისი აზრით ფეხბურთელებმა უნდა შეიგრძნონ ყოველი ემოცია, მან ეს ყოველივე აღწერა შემდეგნაირად "[ფეხბურთი არის] ერთადერთი სპორტი სადაც ემოციებს უდიდესი როლი აქვს". 2016 წელს მერსისაიდული დერბის წინ კლოპმა თქვა, "საუკეთესო ფეხბურთში ყოველთვის ემოციების გამოხატვაა".
ლივერპულის პირველ ორი სეზონში კლოპი ძირითადად იყენებდა 4–3–3 ფორმაციას, შემტევებად სადიო მანე, მოჰამედ სალაჰი და რობერტო ფირმინო ცრუ-9 როლში, ხოლო ცენტრში ფელიპე კოუტინიო. ამ ოთხი ფეხბურთელის ერთობლივ თამაშს ხშირად უწოდებდნენ 'გასაოცარ ოთხეულს', ლივერპულის გოლების უმრავლესობა სწორედ მათზე მოდიოდა. 2018 წლის იანვარში კოუტინიოს წასვლის შემდეგ დარჩენილი სამი ფეხბურთელის შედეგიანობა არ შემცირებულა, ისინი ასევე განაგრძობდნენ ერთმანეთისთვის საგოლე შანსების შექმნას, 2018 წელს სალაჰი გახდა პრემიერლიგის ოქროს ბუცის მფლობელი, მომდევნო 2019 წელს კი ეს ტიტული სალაჰმა და მანემ გაინაწილა. 2018-19 სეზონის ადრეულ ეტაპზე კლოპმა გამოიყენა 4–2–3–1 ფორმაცია, რასაც დორტმუნდში მიმართავდა. ამის მთავარი მიზეზი საკვანძო მოთამაშეების ტრავმები იყო, ასევე ახალწვეული შაქირისთვის შესაბამისი ადგილის გამონახვა, ამ ფორმაციაში ფირმინოს უფრო კრეატიული როლის შესრულება უწევდა, სალაჰი კი შედარებით სიღრმეში იყო დახეული. მიუხედავად ექპერიმენტისა, სეზონის ძირითადი ნაწილი გუნდმა 4–3–3 ტაქტიკით ითამაშა, ამ გზით ლივერპულმა პრემიერლიგაში მეორე ადგილი დაიკავა და გავიდა ჩემპიონთა ლიგის ფინალში, სადაც კლოპმა პირველი ჩემპიონთა ლიგის ტიტული მოიგო.
გამოხმაურება
კლოპს მოიხსენიებენ, როგორც გეგენპრესინგის შემქმნელად თანამედროვე ფეხბურთში და მას მიიჩნევენ მსოფლიოში ერთ-ერთ საუკეთესო მწვრთნელად. 2016 წელს გვარდიოლამ თქვა "კლოპი არის საუკეთესო მწვრთნელი მსოფლიოში, რომელიც ქმნის ისეთ გუნდს რომელიც შეტევაზე გადადის".
გარდა ტაქტიკის შექმნისა კლოპი არის ასევე მოტივატორიც, ლივერპულის თავდამსხმელმა რობერტო ფირმინომ აღნიშნა: "ის ყოველდღიურად განსხვავებულ მოტივაციას გვაძლევს", გვარდიოლამ კი უწოდა "უდიდესი მოტივატორი". The Guardian-ის ჟურნალისტმა ჯონათან ვილსონმა კლოპი დაახასიათა, როგორც "წარმოუდგენელი ქარიზმის ადამიანი, რომელიც შთააგონებს თითოეულ ფეხბურთელს", Irish Independent-მა დაწერა "ბილ შენკლის შემდეგ ლივერპულს ასეთი ქარიზმატული მწვრთნელი არ ჰყოლია".
კლოპს ზოგჯერ აკრიტიკებენ ემოციურობის გამო. 2018 წელს მერსისაიდულ დერბიში ბოლო წუთებზე მოგების დროს კლოპი მოედანზე შეიჭრა და ალისონთან ერთად აღნიშნა გამარჯვება. პეპ გვარდიოლამ კოლეგა დაიცვა და თქვა: "მეც მოვქცეულვარ ანალოგიურად საუთჰემპთონთან. ამ მომენტში ძალიან ბევრი ემოციებია".
2020 წლის ივნისში მანჩესტერ იუნაიტედის ყოფილი ფეხბურთელი უეინ რუნი გამოეხმაურა იურგენ კლოპის განცხადებას, რომელიც ეხებოდა იუნაიტედს და ალექს ფერგიუსონს, "კლოპმა თქვა რომ შეუძლებელია რომელიმე კლუბი ისეთი დომინანტი გახდეს, როგორც ეს იუნაიტედი იყო. [...] მე ვფიქრობ რომ კლოპი ცდება, ის ახლა 53 წლისაა თუ მომდევნო ათი წელი ენფილდში დარჩება მინიმუმ ხუთ ტიტულს ლივერპული მოიგებს. მას შეუძლია დიდებული კლობი ააშენოს, რადგან ფეხბურთელები სწორედ მსგავსი ტიპის მწვრთნელებს სიამოვნებით უერთდებიან".
ბიოგრაფია
მოთამაშის მთელი კარიერა, შვიდი წელი, კლოპმა „მაინცში“ გაატარა. როგორც მწვრთნელმა, დორტმუნდში მუშაობა კლოპმა 2008 წლის ზაფხულში დაიწყო. მან ორჯერ ზედიზედ 2011 და 2012 წლებში ჩემპიონი გახადა კლუბი. 2012 წელს „ბორუსიამ“ ჩემპიონატი 26 წაუგებელი მატჩის სერიით მოიგო, ასევე მოაგებინა გერმანიის თასი 2012 წელს. ფინალში „ბორუსიამ“ „ბაიერნი“ 5-2 დაამარცხა. 2013 წელს გუნდმა ითამაშა ჩემპიონთა ლიგის ფინალში, სადაც დამარცხდა „ბაიერნთან“ 1-2. კლოპის მწვრთნელობისას კლუბში გაიბრწყინეს ახალგაზრდა ვარსკვლავებმა მარიო გეცემ, მატს ჰუმელსმა, სინჯი კაგავამ, რობერტ ლევანდოვსკიმ. კლოპი გუნდს აათამაშებდა ენერგიულ ფეხბურთს, რომელიც დაფუძნებული იყო პრესინგსა და სწრაფ კონტრ-შეტევაზე. 2014-15 წლების სეზონი „ბორუსიამ“ ჩააგდო, ბუნდესლიგის პირველი წრე დაასრულა ცხრილის ბოლოში, გასავარდნ ზონაში, მერვედფინალში გავარდა ჩემპიონთა ლიგიდან, ხოლო ბუნდესლიგაში ვერ დაიკავა ჩემპიონთა ლიგაზე გამსვლელი საგზური. 2015 წელს კლოპმა განაცხადა, რომ 7-წლიანი მოღვაწეობის შემდეგ ზაფხულში დატოვებდა კლუბს. კლოპის სამწვრთნელო კარიერაში მესამე კლუბი გახდა ინგლისური „ლივერპული“, რომელიც იურგენმა 2015 წლის ოქტომბერში ჩაიბარა. თავის სადებიუტო სეზონში კლოპმა გუნდი ევროპის ლიგის ფინალში გაიყვანა, სადაც მოუხდა ტიტიულის დათმობა ესპანური „სევილიას“ წინააღმდეგ გამართულ დაპირისპირებაში. 2018 წელს „ლივერპული“ უეფა-ს ჩემპიონთა ლიგის საფინალო შეხვედრაში მადრიდის „რეალთან“ დამარცხდა. იურგენისთვის წარმატებული აღმოჩნდა მერსესაიდში მეოთხე სეზონი, რომლის მსვლელობისას კლუბმა მოახერხა ჩემპიონთა ლიგის თასი აღმართვა. 2019 წელს კლოპის „ლივერპულმა“ შეასრულა ტრიპლეტი საერთაშორისო დონეზე: ჩემპიონთა ლიგა, სუპერ თასი და მსოფლიო საკლუბო ჩემპიონატი.
სამწვრთნელო მიღწევები
ლივერპული:(5)
სქოლიო
კატეგორია:დაბადებული 1967 კატეგორია:გერმანელი ფეხბურთელები კატეგორია:გერმანელი ფეხბურთის მწვრთნელები კატეგორია:ლივერპულის მწვრთნელები კატეგორია:დაბადებული 16 ივნისი
წითელი წიგნი (იუნგი)
„წითელი წიგნი“, ასევე ცნობილი სახელწოდებით Liber Novus („ახალი წიგნი“) — ფსიქოლოგისა და ფილოსოფოსის — კარლ გუსტავ იუნგის მანუსკრიპტი, შექმნილი 1914-30 წლებში; ითვლის 205 გვერდს, რომელთა ნაწილი საკუთრივ ავტორის მიერ არის ილუსტრირებული. წიგნზე მუშაობა იუნგმა დაიწყო ფროიდთან ურთიერთობის გაწყვეტის შემდეგ, რაც 1913 წელს მოხდა. ფსიქოლოგის ახლობლები და მემკვიდრეები დიდი ხნის განმავლობაში ფსიქოლოგიისთვის ამ მეტად მნიშვნელოვანი წიგნის პუბლიკაციას ეწინააღმდეგებოდნენ. მანუსკრიპტთან მკვლევარების დაშვება შესაძლებელი გახდა მხოლოდ 2001 წელს, ხოლო ფართო საზოგადოებისთვის წიგნის მისაწვდომი გახდა 2009 წელს პუბლიკაციის შემდეგ.
Camponotus zimmermanni zimmermanni
Camponotus zimmermanni zimmermanni — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Camponotus-ს გვარიდან.
სქოლიო
კატეგორია:Camponotus
ვიტმანის ქვაპურა
ვიტმანის ქვაპურა (Bupleurum wittmannii) — ერთწლოვანი ბალახოვანი მცენარე ქოლგოსანთა ოჯახისა. სიმაღლეში 20–60 სმ-ია. შუა ნაწილიდან ან ძირიდანვე დატოტვილია. ღეროსეული ფოთლები მალე ჭკნება. ღეროსეული ქვედა ფოთლები გულისებური ფუძითაა, წაწვეტებული ან მობლაგვო. შუა და ზედა ფოთლები გახვრეტილია. ყვავილედი 7–12 სხივისაგან შემდგარი ქოლგაა, საბურველაკის ფოთოლაკები ყვითელი და თანაბარი ზომისაა, ქოლგაკებს ოდნავ აღემატება. ყვავის და ნაყოფმსხმოიარობს მაის-ივნისში. კავკასიის ენდემია. გავრცელებულია სამხრეთ კავკასიაში. საქართველოში გვხვდება კახეთში, შიდა და ქვემო ქართლში, არის ჯავახეთშიც. მშრალი ჰაბიტატების მცენარეა. იზრდება ღია, მშრალ ფერდობებზე.
სქოლიო
კატეგორია:ქვაპურა
მაჯაპაჰიტის ტერაკოტა
მაჯაპაჰიტის ტერაკოტა — ტერაკოტული მაჯაპაჰიტის ეპოქის ხელოვნება    დაახლოებით მე-13 მე-15 საუკუნეებში. ამ პერიოდის მნიშვნელოვანი თიხის ნივთები აღმოჩენილი იქნა  ტროვულანში, აღმოსავლეთ იავა. წლების განმავლობაში, უამრავი ქანდაკებები და ნივთები იქნა აღმოჩენილი სამეურნეო საქმიანობის, გზების მშენებლობის პროცესში და ა.შ. ზოგი მათგანი გადატანილ იქნა ტროვულანის მუზეუმში მეორე მსოფლიო ომის დაწყებამდე, თუმცა შემდგომ წლებში, ძალიან ბევრი ამ კოლექციიდან დაიკარგა. მეორე მსოფლიო ომის შემდგომ, ბევრი მათგანი კვალავ იქნა აღმოჩენილი ოქროს ძიებისას გათხრების შედეგად. მოსავლის აღების შემდეგ, ფერმერებმა თავიანთი მიწა იჯარით გადასცეს იმ მიწის მთხრელებს, რომლებსაც ამოჰყავდათ ორმოები და შემდგომ  ამ  ალუვიური მიწისაგან გამოჰქონდათ ოქროს ნაწილები. ტერაკოტები წარმოადგენს შემთხვევით ნაპოვნ ნივთებს, რომლებსაც ხშირ შემთხვევაში ატყვიათ გათხრის ნიშნები. დღეს, ტროვულანის მუზეუმი და ინდონეზიის ეროვნული მუზეუმი მასპინძლობენ მაჯაპაჰიტის ტერაკოტას ხელოვნების ძალიან დიდ კოლექციას.
მეთოდი
სიტყვა ტერაკოტა წარმოშობლია ლათინურიდან და ნიშნავს „გამომწვარ თიხას“. ამჟამად სიტყვა მიუთითებს ყველა არამინული სახის, წითელი ფერის თიხის ნივთებს. ამ ტერიტორიის არქეოლოგიური კვლევების დიდ ნაწილში ყურადღება ეთმობა ნანგრევების რეკონსტრუქციას. დღემდე, აღმოსავლეთ იავაში არავითარი აგურის გამოსაწვავი ღუმელი არ არის ნანახი და ნივთების უმეტესი ნაწილი წარმოადგენს შედარებით მსუბუქად გამომწვარ თიხას, რაც მეტყველებს იმაზე, რომ  ხელოსნები  მუშაობდნენ უმეტესად თიხის დამუშავების სხვა მეთოდებით. სავარაუდოდ, ისინი თიხას ამუშავებდნენ იმ მეთოდებით, რითაც დღესაც ხელმძღვანელობენ კასონგანში,  იოგიოკარტას მახლობლად და ბალიში, სადაც ფიგურებს  მზისგან აშრობენ. შემდეგ ბრინჯის ჩენჩოებს და ჩალას დააყრიან ზედ გროვებად და წაუკიდებენ ცეცხლს, რის შემდეგაც უფრო მეტი სიმკვრივისთვის ამ პროცესს რამდენიმეჯერ იმეორებენ.
თავები
მიმდებარე ტერიტორიაზე უამრავი პატარა თავია ნაპოვნი, რომელთა ზომები 3 სმ-დან 10 სმ-მდე აღწევს. ბევრი ამ თავთაგან იავური ხასიათისაა როგორც თმის სტილით, ასევე მორთულობითაც. უმეტეს ნაწილში ეს თავები საკმაოდ მყარია, თუმცა ადგილ-ადგილ თხელი კედლებიც შეინიშნება. მიაჩნიათ, რომ უფრო მჭიდროდ მორთული სახეები მიეკუთვნება მაღალი კლასის ქალბატონებს.
ფიგურები
ჩვეულებრივ, ფიგურები წარმოადგენს პატარა ზომის, სამკაულებით გაფორმებულ სკულპტურას. სხვა სკულპტურები წარმოადგენს ყალიბში ჩამოსხმულ ფიგურებს. მათი გამომხატველობითი სხვადასხვაობა უსასრულოა, თავიანთი ბუნებრივი პოზებითა და შესახედაობით.
ჩამოსხმის მეთოდები
მიმდებარე ტერიტორიაზე აღმოჩენილია ნაკვეთი აგურები. მათზე გამოსახულია სცენები ყოველდრიური ცხოვრებიდან და ასახავს რელიგიურ თუ ლიტერატურულ ისტორიებს. მათი კონსტრუქციის ტექნიკა მსგავსია იმ ნაკვეთი ფიგურებისა, რომლებიც ნაპოვნი იქნა ცენტრალური იავის ტაძრეფში, როგორიცაა ბორობუდური.
სხვა მიზნები
მაჯაპაჰიტის ხალხი ტერაკოტას დამზადების მეთოდებს იყენებს სხვადასხვა ყოველდღიური საყოფაცხოვრებო ნივთების დასამზადებლად, რომელთა უმრავლესობაც წარმოადგენს კაფელები და ტერაკოტას წყლის მილები. ასევე აღმოჩენილია რამდენიმე ტერაკოტას არქიტექტურული მინიატურული მოდელები და არქიტექტურული ორნამენტები.
სქოლიო
კატეგორია:მაჯაპაჰიტი კატეგორია:ტერაკოტა
საჭადრაკო ოლიმპიადა 2006
20 მაისი - 4 ივნისი 2006 ტურინი, იტალია
ჰამილტონ-რასელის თასი ერევანში გაემგზავრა. სომხები თავიდანვე ლიდერთა შორის იყვნენ, ხოლო მეექვსე ტურიდან ერთპიროვნულად ჩაუდგნენ ცხრილს სათავეში. რუსებმა მხოლოდ მეხუთე ტურამდე სდიეს მეტოქეს, მერე კი ჩამორჩნენ. სომხებს არც ერთი მატჩი არ წაუგიათ, მაშინ როდესაც რუსებმა 4 წააგეს. ქართველები მერვე ტურის შემდეგ მესამე-მეხუთე ადგილებს იყოფდნენ, მაგრამ მეცხრე ტურში მშრალად (0-4) დამარცხდნენ ჩინელებთან და საბრძოლო ადგილებისათვის ბრძოლას გამოეთიშნენ.
ტექნიკური შედეგები
right|thumb|350px|სატურნირო დარბაზი მონაწილეობდა 147 ნაკრები გუნდი. ტურნირი ჩატარდა შვეიცარიული სისტემით 13 ტურად. 11.🇨🇿, 12.🇳🇱, 13.🇺🇿, 14., 15.🇩🇪, 16.🇨🇺, 17.🇸🇪, 18.🇲🇩, 19.🏴󠁧󠁢󠁥󠁮󠁧󠁿󠁧󠁢󠁥󠁮󠁧󠁿, 20., 21.🇵🇱, 22.🇬🇷, 23., 24.🇦🇿, 25., 26., 27.🇨🇭, 28.🇱🇻, 29.🇦🇺, 30.🇮🇳, 31.🇳🇴, 32.🇧🇷, 33.🇲🇰, 34.🇨🇦, 35.🇮🇹, 36.🇧🇾, 37., 38.🇹🇷, 39.🇻🇳, 40.🇮🇩, 41.🇧🇦, 42.🇱🇹, 43.🇸🇰, 44.🇵🇭, 45.🇮🇸, 46.🇪🇪, 47.🇲🇽, 48.🇮🇹-2, 49.🇮🇷, 50., 51.🇦🇷, 52., 53.🇰🇿, 54.🇹🇯, 55.🇶🇦, 56.🇮🇪, 57.🇨🇴, 58.🇪🇬, 59., 60.🇧🇩, 61.🇦🇱, 62.🇫🇮, 63.🇩🇴, 64.🇻🇪, 65.🇨🇱, 66., 67.🇵🇾, 68.🇲🇦, 69.🇩🇿, 70.🇧🇪, 71.🇧🇴, 72.🇨🇷, 73.🇵🇪, 74.🇪🇨, 75.🇹🇲, 76.ICSC, 77.🇦🇹, 78.🇸🇬, 79.🇵🇷, 80.🇲🇾, 81.🇱🇺, 82., 83.🇿🇦, 84.🇳🇮, 85.🇮🇷, 86.🇦🇩, 87.🇯🇵, 88.🇰🇬, 89.🇹🇳, 90.🏴󠁧󠁢󠁷󠁬󠁳󠁿, 91.🇳🇿, 92.🇳🇬, 93.🇸🇾, 94.🇸🇻, 95.🇱🇧, 96.🇺🇾, 97.🇧🇧, 98.🇵🇰, 99.🇹🇭, 100.🇹🇹, 101.🇳🇵, 102.🇧🇼, 103.🇨🇾, 104.🇯🇲, 105., 106.IPCA, 107.🇲🇹, 108.🇸🇩, 109.🇿🇲, 110.IBCA, 111.🇱🇾, 112. 🇺🇬, 113.🇵🇦, 114., 115.🇾🇪, 116.🇬🇹, 117.🇱🇰, 118.🇧🇳, 119.🇧🇭, 120.🇱🇮, 121.🇭🇰, 122.🇰🇪, 123.🇯🇪, 124., 125.🇭🇹, 126.🇲🇨, 127.🇪🇹, 128.🇸🇲, 129.🇸🇷, 130.🇲🇿, 131.🇳🇦, 132.🇭🇳, 133.🇸🇨, 134.🇲🇴, 135., 136.🇦🇫, 137., 138.🇬🇬, 139.🇫🇯, 140.🇲🇼, 141., 142.🇰🇷, 143.🇧🇲, 144.🇦🇼, 145.🇻🇬, 146.🇷🇼, 147.🇻🇮.
ჩემპიონის და პრიზიორების შემადგენლობა და შედეგები
ლევონ არონიანი 7 (+4=6-1), ვლადინერ აკოფიანი 9 (+6=6-0), კარენ ასრიანი 5 (+1=8-1), სმბატ ლპუტიანი 2,5 (+2=1-0), გაბრიელ სარგისიანი 10 (+7=6-0), არტაშეს მინასიანი 2,5 (+2=1-0).
სიანგჟი ბუ 8 (+4=8-0), ჭონგ ჭანგი 4 (+3=2-3), პენგსხინგ ჭანგი 4,5 (+4=1-3), იუ ვანგი 10 (+8=4-0), ჰუა ნი 5,5 (+2=7-0), უინ ჭაო 2 (+2=0-1).
გატა კამსკი 5,5 (+4=3-3), ალექსანდრე ონიშუკი 7 (+4=6-0), ჰიკარი ნაკამურა 7 (+4=6-1), ილდარ იბრაგიმოვი 4 (+3=2-2), გრეგორი კაიდანოვი 5 (+4=2-1), ვარიზარ აკოფიანი 4,5 (+3=3-1).
საქართველოს ნაკრების შედეგები
ბაადურ ჯობავა 5,5 (+4=3-3), ლევან ფანცულაია 3 (+1=4-3), გიორგი ყაჭეიშვილი 5 (+3=4-3), მერაბ გაგუნაშვილი 7,5 (+6=3-1), თამაზ გელაშვილი 5,5 (+4=3-1), დავით არუთინიანი 4,5 (+4=1-1).
საუკეთესო შედეგები დაფების მიხედვით
! style="background: #ddffdd;"|მეორე დაფა ! s! style="background: #ddffdd;"|ქვეყანა ! s! style="background: #ddffdd;"|ქ ! s! style="background: #ddffdd;"|პ ! s! style="background: #ddffdd;"|%
! style="background: #ddffdd;"|მესამე დაფა ! s! style="background: #ddffdd;"|ქვეყანა ! s! style="background: #ddffdd;"|ქ ! s! style="background: #ddffdd;"|პ ! s! style="background: #ddffdd;"|%
! style="background: #ddffdd;"|მეოთხე დაფა ! s! style="background: #ddffdd;"|ქვეყანა ! s! style="background: #ddffdd;"|ქ ! s! style="background: #ddffdd;"|პ ! s! style="background: #ddffdd;"|%
! style="background: #ddffdd;"|პირველი სათადარიგო დაფა ! s! style="background: #ddffdd;"|ქვეყანა ! s! style="background: #ddffdd;"|ქ ! s! style="background: #ddffdd;"|პ ! s! style="background: #ddffdd;"|%
! style="background: #ddffdd;"|მეორე სათადარიგო დაფა ! s! style="background: #ddffdd;"|ქვეყანა ! s! style="background: #ddffdd;"|ქ ! s! style="background: #ddffdd;"|პ ! s! style="background: #ddffdd;"|%
რესურსები ინტერნეტში
37
ტიხტენგენი
ტიხტენგენი (Тихтенген) — მწვერვალი საქართველოსა და რუსეთის საზღვარზე. ადმინისტრაციულად მოქცეულია საქართველოს — მესტიის მუნიციპალიტეტისა და რუსეთის — ყაბარდო-ბალყარეთის ტერიტორიაზე. მდებარეობს სვანეთის კავკასიონის მთავარ ქედზე. სიმაღლე 4618 მ. აგებულია გრანიტებით, გნაისებითა და კამბრიულისწინა მეტამორფული ფიქლებით. დამახასიათებელია ნივალური ლანდშაფტი. ტიხტენგენის კალთებიდან სათავეს იღებს რამდენიმე მსხვილი მყინვარი, მათ შორის წანერის მყინვარი და სხვა. მწვერვალი პირველად დაიპრეს 1935 წელს.
ლიტერატურა
კატეგორია:სამეგრელო-ზემო სვანეთის მხარის მთები კატეგორია:სვანეთის კავკასიონის მთები
Marooned (ინსტრუმენტალი)
კომპოზიციის ავტორები არიან დეივიდ გილმორი და რიჩარდ რაიტი. იგი შეიქმნა სტუდიაში Britannia Row მუსიკალური იმპროვიზაციის დროს (1993). ისევე, როგორც „Is There Anybody Out There?“, ეს კომპოზიციაც იყენებს სირენების მსგავს ეფექტს, რომელიც გამოიყენება კომპოზიციაში „Echoes“.
დეივიდ გილმორი:
"ბოლო დროს მაინტერესებს ტექსტებიანი მუსიკა, მიყვარს ტექსტი და სიმღერები. მაგრამ ამასთან, მსიამოვნებს კარგი ინსტრუმენტალის და ინსტრუმენტზე კარგი შესრულების მოსმენა. აკორდების ლამაზი თანმიმდევრობა შეიძლება აღმოჩნდეს გამომწვევი და ემოციური."
კომპოზიცია შესრულდა მხოლოდ სამჯერ - ორჯერ პინკ ფლოიდის 1994 წლის ტურნეში, ერთხელ კი - დეივიდ გილმორის მიერ, Stratocaster-ის გიტარისადმი მიძღვნილ საიუბილეო კონცერტზე. ჯგუფის კონცერტებზე ვიდეოკადრების სახით გამოყენებული იყო დოკუმენტური ვიდეო ვეშაპებზე, რადგან ოსლოში (სადაც კონცერტები გაიმართა) კვლავ გრძელდებოდა ვეშაპების განადგურება. კომპოზიციის ერთ-ერთი საკონცერტო შესრულება (ვეშაპების კადრებით) შეტანილია DVD-ის Pulse დამატებით მასალებში.
მუსიკალური ვიდეო
სიმღერის მუსიკალური ვიდეო გამოვიდა მხოლოდ 2014 წელს, The Division Bell-ის 20 წლიანი იუბილეს აღსანიშნავი ბოქს-სეტის გამოცემასთან დაკავშირებით. ვიდეო თავდაპირველად განთავსდა YouTube-ზე, მოგვიანებით კი შეიტანეს აღნიშნულ გამოცემაში.
სქოლიო
კატეგორია:1994 წლის სიმღერები კატეგორია:პინკ ფლოიდის სიმღერები კატეგორია:სიმღერები დეივიდ გილმორის ავტორობით
ბულატი
მინი|ბულატის დანის პირი ბულატი (Булат) — ჯავარდენის ფოლადის რუსული სახელწოდება, რომელიც საბჭოთა კავშირის პერიოდში ხანდახან გამოიყენებოდა ქართულ ენაშიც. დამკვიდრებული მოსაზრებით, რუსული „ბულატი“ უნდა მომდინარეობდეს სპარსული „Pulad“-ისაგან, თუმცა მსგავსი ეტიმოლოგიის ტერმინი მრავალ ენაში გვხვდება: ქართული „ფოლადი“, სომხური „polovat“, ოსური „bulat“, თურქული „bolot“, მონღოლური „bolot“, ქურთული „pula/ pila“, ავღანური „polad“, ბელუჯური „puluad“, არაბული „pulad“, სირიული „paldah“, ფალაური „pulafat“ და ა.შ. ტერმინი სპარსული არ არის და ამ ეტაპზე მისი წარმომავლობა გაურკვეველია. გ. მელიქიშვილის აზრით ტერმინი „Pulad“ უნდა მომდინარეობდეს ირანის აზერბაიჯანის ტერიტორიაზე მიკვლეულ ლურსმნულ წარწერაში მოხსენებულ ქვეყნის „Puluad“-ის სახელწოდებიდან. ეს უძველესი ქვეყანა, თანამედროვე ირანის ჩრდილო ნაწილში მდებარეობდა და რომლის ტერიტორიაზე მდიდარი რკინის საბადოები არსებობდა. შესაბამისად, გ. მელიქიშვილის აზრით ირანული ტერმინი „პულუად” („პოლავატ, პოლაპატ”) წარმოიშვა ძველი ჩრდილო ირანის ოლქის „puluadi“-საგან. რუსულ ენაში სიტყვა „ბულატის“ ყველაზე ძველი მოხსენიება ივანე და თევდორე ვისოცკების მიერ გაცემულ სიგელს უკავშირდება, რომელიც 1504 წლით თარიღდება, მანამდე კი გამოიყენებოდა სიტყვა „ხარალუგა“. ამის შემდეგ ტერმინი „ბულატი“ იკაფავს გზას და სალიტერატურო ენაშიც მკვიდრდება. თუმცა ქართული ენისგან განსხვავებით, სადაც ტერმინი „ფოლადი“ განზოგადდა და დამკვიდრდა ყველანაირი სახეობის ფოლადის აღსანიშნავად, რუსულ ენაში ტერმინმა „ბულატმა“ შეინარჩუნა ჯავარდენის გაგება და ის აღნიშნავს მხოლოდ სპეციალურ საიარაღო ფოლადს — ჯავარდენს. XX საუკუნის მეორე ნახევრიდან შეინიშნებოდა ტენდენცია, რუსული ტერმინი „ბულატი“ ქართულ სალიტერატურო ენაშიც დამკვიდრებულიყო ჯავარდენის აღსანიშნავად, თუმცა ქართულ სალიტერატურო ენაში საიარაღო ფოლადების სახელწოდებების მრავალი ვარიანტი არსებობს, რომელთაგან უძველესია „ბასრი“, ასევე გვხდება „ფოლადი“ და „ჯავარდენი“, ხოლო ცალკეულ კუთხეებში ასევე ფიქსირებულია ლოკალური ტერმინებიც. ამდენად, რუსული სახელწოდების ხელოვნურად დამკვიდრების აუცილებლობას სპეციალისტები ვერ ხედავენ.
სქოლიო
კატეგორია:ფოლადი კატეგორია:ცივი იარაღები
ოდიში (მხარე)
ოდიში — ისტორიული მხარე დასავლეთ საქართველოში, გვიანდელი შუა საუკუნეების ხანის სამეგრელოს ძირითადი ნაწილი (სამეგრელოს სამთავროს მეორე სახელწოდება).
ერთი ვარაუდით, სახელწოდება „ოდიში“ წარმართული ღვთაება ოდის სახელისაგან მოდის (ე.ი. ოდის ქვეყანა). წყაროებში პირველად მოხსენიებულია XI საუკუნეში, ცალკეულ წყაროთა არაპირდაპირი ცნობებით, VI საუკუნისთვის ოდიში მოიცავდა მდინარეებს კელასურსა და ტეხურს შორის მდებარე ტერიტორიას. XVIII საუკუნის დასაწყისში, სამურზაყანოს წარმოქმნის შემდეგ, ოდიშს უწოდებენ ტერიტორიას მდინარეებს ენგურსა და ტეხურს შორის.
Dorymyrmex pyramicus
Dorymyrmex pyramicus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Dorymyrmex-ს გვარიდან. მიეკუთვნება Dolichoderinae-ს ქვეოჯახს. .
სქოლიო
კატეგორია:ჭიანჭველები
ტიმპანი
ტიმპანი - არქიტექტურაში ნიშნავს :
ლიტერატურა
კატეგორია:არქიტექტურული ელემენტები
NGC 606
NGC 606 — გალაქტიკა თევზების თანავარსკვლავედში. აღმოჩენის თარიღია 1881 წლის 18 ოქტომბერი. ეს ობიექტი შედის ახალ საერთო კატალოგში.
რესურსები ინტერნეტში
კატეგორია:გალაქტიკები კატეგორია:თევზების თანავარსკვლავედი
ამბროსია
მინი|250პქ|[[თეტიდა ბანს აქილევსს ამბროსიით]] ამბროსია (ἀμβροσία) — ოლიმპიელ ღმერთთა საკვები, რომლის მეშვეობითაც უკვდავებას და მარადიულ სიყმაწვილეს ინარჩუნებდნენ. ამბროსიით იკვებებოდნენ ოლიმპიელთა ცხენებიც. გადატანითი მნიშვნელობით, ამბროსიის მიღება ნიშნავს უკვდავების მოპოვებას, დიდი და სასახელო საქმის გაკეთების შედეგად მიღებული ქება-დიდების დამსახურებას. ამბროსია პოეზიაში და საერთოდ, ნიშნავს სიტკბოს, ჰარმონიულობას.
ჰარი პოტერი და ნახევარპრინცი
მინი|220px|ქართული გამოცემა
ჰარი პოტერი და ნახევარპრინცი (Harry Potter and the Half-Blood Prince) — მეექვსე წიგნი ჰარი პოტერის რომანების სერიაში, რომლის ავტორიც არის ჯოან როულინგი.
პრემიერ-მინისტრი
ინგლისი, 1996 წლის ზაფხული. უცნაური მოვლენები ხდება, რასაც აბრალებენ პირადად პრემიერ მინისტრს (მას რომანში არ ასახელებენ, თუმცა ამ პერიოდში ეს იყო ჯონ მეიჯორი). მას ეწვევა კორნელიუს ოსვალდ ფაჯი, მაგიის სამინისტროს ყოფილი მთავარი მინისტრი (მას ჩაენაცვლა რუფუს სკრიმჯერი). იგი აუწყებს თავის კოლეგას, რომ მაგლების სამყაროში უსიამოვნებებმა იმატეს ვოლდემორის დაბრუნებისა და მაგლების მეორე ომის დაწყების გამო. მაგლების სამყარო საშიშროების ქვეშ არის და ამიტომ ინგლისის პრემიერ მინისტრს საიდუმლო დაცვა, აურორი კინგსლი შეკლბოლტი ეყოლება.
ზაფხული
ამასობაში ერთმანეთს ხვდებიან სევერუს სნეიპი, ბელატრიქს ლესტრეინჯი და ნარცისა მალფოი. სნეიპი დებს ფიცს, რომლითაც ამტკიცებს, რომ დრაკო მალფოის დაიცავს და დაეხმარება ყველაფერში, ვინაიდან არსებობს ეჭვი, თითქოს ვოლდემორმა დრაკო მალფოის რაღაც დავალება მისცა.